text: Løgsuppe på fad.
  3 franskbrød til 8 øre stykket skæres igennem på 4 steder, således at det hænger fast ved den underste skorpe. Franskbrødene lægges da, med den flade side nedad, ved siden af hinanden i et dybt fad. En dyb tallerken fuld af hakkede løg brunes i smør, lægges varme ovenpå brødet og overhældes lidt efter lidt med så megen varm suppe, at denne står over brødet. Fadet sættes på en trefod over gløder eller i en hed ovn, og når suppen et trukket ind i brødet, hældes mere på, indtil suppen er opbrugt, dog således at den koger imellem hver gang. Den serveres i fadet.